I 2004 ble skipet kjøpt av Rostein, og det fikk sitt nåværende navn. MS «Robris» gjennomgikk en større ombygging i 2006 ved Blaalid AS. Ombyggingen hadde en prislapp på rundt 15 millioner norske kroner. Det ble montert en ny kran, og skipet ble forlenget med 12 meter. Lasteromskapasiteten gikk dermed fra 500 kubikkmeter til 900 m3. Dette tilsvarer mellom 120 og 130 tonn laks eller ørret, eller 450 000 smolt (unglaks). Fisken blir lastet levende om bord.